# Pannónia Pályázati Felhívás

# Doktori képzésben résztvevő felsőoktatási hallgatók számára rövidtávú külföldi tanulmányút megvalósítására a 2024/25 tanévre

A Moholy-Nagy Művészeti Egyetem (MOME) a Tempus Közalapítvány (továbbiakban: TKA vagy Támogató) a Kulturális és Innovációs Minisztérium (továbbiakban: KIM vagy Főtámogató) Innovációért és Felsőoktatásért felelős Államtitkársága (továbbiakban: Ágazatirányítás) által biztosított támogatási keret biztosításával pályázatot hirdet nemzetközi hallgató mobilitások megvalósítására a világ bármely felsőoktatási intézményébe a **2024/25. tanév**ben.

### 1. Általános tudnivalók

A nemzetköziesítési program megvalósítása nemzetközi mobilitási ösztöndíjak nyújtásán, továbbá a kapcsolódó egyéb, meghatározott költségek támogatásán keresztül történik, amely a modellváltott egyetemek hallgatói számára biztosít Magyarországon kívülre irányuló **rövidtávú mobilitási lehetőség**et. A mobilitási lehetőségek tekintetében a pályázati program az egyetemi polgárok tanulmányi, kutatási vagy oktatási célú mobilitását támogatja.

**A pályázat célja**, hogy a kiemelkedő képességű és tanulmányi teljesítményű hallgatók az itthoni tanulmányaikhoz szorosan kötődő rövid külföldi tanulmányúton vegyenek részt, mely biztosítja a nemzetközi tudományos vagy művészeti életbe történő bekapcsolódásukat, megjelenésüket, szakmai és interkulturális tapasztalatszerzésüket, valamint segíti a nemzetközi kapcsolataik építését. A nyertes hallgatók kutatási vagy művészeti tevékenységet folytathatnak külföldön, nemzetközi szakmai versenyen vehetnek részt, intenzív szakmai kurzusra jelentkezhetnek (kivétel nyelvi kurzus), illetve külföldi nemzetközi tudományos konferencián tarthatnak előadást vagy poszter-prezentációt.

## **A fogadó intézmény/rendezvény kiválasztása**

Bármely olyan külföldi intézménybe (akkreditált felsőoktatási intézmény, kutatóintézet, múzeum, levéltár stb.) vagy nemzetközi tudományos konferenciára, szakmai versenyre lehetséges a kiutazás, melyet a hallgató témavezetője jóváhagyott.

Az egyetemi polgároknak nyújtható **ösztöndíjak mértéke** az egyes földrajzi célterületek tekintetében eltérő. A mobilitásokban részt vevő egyetemi polgároknak juttatott mobilitási össztámogatás a külföldi tartózkodás többletköltségeihez járul hozzá és nem feltétlenül fedezi az összes felmerülő költséget.

**2. A pályázásra jogosultak köre**

Azok a hallgatók, akik a megpályázott időszakban (2024/2025. tanév) aktív hallgatói jogviszonyban lesznek az Egyetemmel, azaz hallgatói jogviszonyukat nem szüneteltetik. A tanulmányút csak akkor valósulhat meg, ha a külföldi tanulmányokat a küldő intézmény elfogadja és a hallgató itthoni előmenetelébe beszámítja.

Pályázhat, aki az alábbi feltételeknek megfelel:

* A hallgató **a pályázat beadásának időpontjában** a **MOME doktori képzésén** hallgatói jogviszonyban áll.
* Az **ösztöndíj ideje alatt** a MOME **beiratkozott** aktív féléves státuszú hallgatója.
* **DLA/Phd hallgatók esetében** az abszolutórium előtti utolsó félévben történő kiutazás is támogatott).

**3. Támogatható tevékenységek**

A program csak tényleges utazáson alapuló, fizikai mobilitást támogat, virtuális tevékenységek nem támogathatók.

Rövid távú hallgatói mobilitások (alap, mester és doktori szinten):

• Tanulmányi célú mobilitás **(2-30 nap)**

Pl. konferencia, nyári egyetemen történő részvétel, tömbösített kurzusrészvétel

• Kutatási célú mobilitás (mester és doktori szinten, **2-30 nap)**

A rövid távú tanulmányi célú hallgatói mobilitások olyan tanulmányi célú, intézményközi megállapodáson alapuló, kreditszerzési céllal megvalósított, meghatározott célországokba irányuló hallgatói mobilitások, melynek időtartama minimum 2, maximum 30 nap.

A rövid távú tanulmányi célú mobilitás kiterjedhet konferencián való részvételre is amennyiben a részvétel aktív hozzájárulást jelent a konferencia szakmai tartalmához vagy lebonyolításához,vagyis a mobilitáson lévő hallgató pl. előadást vagy műhelymunkát tart az adott konferencia keretein belül. Kizárólag résztvevőként történő megjelenés a konferenciákon nem támogatható. A konferencia részvétellel kapcsolatos elvárásokat, valamint annak elfogadását a tanulmányi struktúrában/tantervben a mobilitási megállapodásban rögzíteni szükséges.

A kutatási célú ösztöndíjhoz kötött mobilitási megállapodásban rögzíteni szükséges a mobilitás alatt tervezett tevékenységeket és elérendő eredményeket.

• A kutatói mobilitásban résztvevő hallgatót is megilleti kreditelismerés lehetősége, így a kutatási célú mobilitást úgy kell felépíteni, hogy az kapcsolódni tudjon a hallgató

tantervi struktúrájához, a mobilitás ne okozzon csúszást tanulmányi előrehaladásban

**4. Célországok és országcsoportok**

Az igényelhető támogatás több esetben függ a mobilitások célországától. A célországok az alábbi országcsoportokba kerültek besorolásra.

|  |  |
| --- | --- |
| **Országcsoport** | **Célországok** |
| **I. országcsoport** | Ausztria, Belgium, Dánia, Finnország, Franciaország, Hollandia, Írország, Izland, Liechtenstein, Luxemburg, Németország, Norvégia, Svédország, Svájc, Egyesült Királyság, Egyesült Államok, Kanada, Ausztrália, Új-Zéland, Hongkong, Japán, Dél-Korea, Makaó,Szingapúr, Tajvan, Andorra, Izrael, Monaco |
| **II. országcsoport** | Bosznia-Hercegovina, Koszovó, Montenegró, Bulgária, Csehország, Észtország, Görögország, Spanyolország, Horvátország, Olaszország, Ciprus, Lettország, Litvánia, Málta, Lengyelország, Magyarország5, Portugália, Románia, Szlovénia, Szlovákia, Észak- Macedónia, Szerbia, Örményország, Georgia, Moldova, Szíria, Banglades, Bhután, Kambodzsa, Kína, Laosz, Maldív-szigetek, Mianmar, Nepál, Pakisztán, Srí Lanka, Afganisztán, Kirgizisztán, Tádzsikisztán, Türkmenisztán, Üzbegisztán, Irak, Jemen,Oroszország, Ukrajna |
| **III. országcsoport** | Albánia, Azerbajdzsán, Bahrein, Brunei, Egyesült Arab Emírségek, Fülöp-szigetek, India, Indonézia, Irán, Jordánia, Katar, Kazahsztán, Libanon, Mongólia, Malajzia, Omán, Szaúd-Arábia, Thaiföld, Törökország, Vietnám, Kolumbia, Mexikó, Algéria, Angola, Dél- Afrika, Egyiptom, Líbia, Marokkó, Namíbia, Nigéria, Tunézia,Argentína, Brazília, Chile, Peru |

Az országcsoportokban nem szereplő országok esetén is van lehetőség mobilitások megvalósítására – ezen országok besorolásával kapcsolatban a Tempus Közalapítványt kell keresni.

# Hallgatói ösztöndíjak

* Rövid táv esetén (célországtól függően):
	+ Doktori képzés esetén:

|  |  |  |  |
| --- | --- | --- | --- |
|  | 1. országcsoport | 2. országcsoport | 3. országcsoport |
| 1-10. nap | 35.000 Ft/nap | 32.500 Ft/nap | 30.000 Ft/nap |
| 11-20. nap | 25.000 Ft/nap | 22.500 Ft/nap | 20.000 Ft/nap |
| 21. naptól | 15.000 Ft/nap | 12.500 Ft/nap | 10.000 Ft/nap |

**5. A pályázat benyújtásának határideje**

Pályázat benyújtása: **2025.június 30- ig (**a rendelkezésre álló büdzsé erejéig)lehetséges.

**6. A pályázás menete:**

A csatolt **pályázati adatlap** és **mobility agreement** kitöltése és eljuttatása a Mobility irodának e-mailben a **mobility@mome.hu** címre. A pályázati adatlapon fontos a témavezető oktató engedélye a távollétre, melyet aláírásával igazol, és az esetleges megszerzendő (fakultatív) kreditek számáról való egyeztetés.

**Rövid távú hallgatói mobilitások**

|  |  |
| --- | --- |
| **Mobilitás típusa** | **A mobilitás teljesítését igazoló dokumentum** |
| **Tanulmányi célú mobilitás** | * Kreditigazolás (Transcript of records) – kreditértékkel bíró kurzus esetén (pl. tömbösített kurzus vagy nyári egyetem)

vagyRészvételi igazolás: kreditszerzéssel közvetlenül nem járó tanulmányi tevékenység esetén a fogadó intézmény/szervezet által kiállított igazoló dokumentum (pl. aktív konferencia részvétel esetén az aktív részvételt igazoló dokumentum)* Időtartam igazolás (Letter of confirmation/attendance)
* Hallgatói beszámoló
 |
| **Kutatási célú mobilitás** | * Időtartam igazolás (Letter of confirmation/attendance)
* Kutatási beszámoló – melyet a hallgató témavezetője,

valamint a szakgazda tanszék/intézet vezetője fogad el |

# Egyéb tudnivalók:

A pályázó gondoskodik a külföldi tartózkodása alatti **betegség-, balesetbiztosítása és felelősségbiztosítása** meglétéről, melynek bemutatása kötelező. (Az Európai Egészségbiztosítási Kártya megléte kötelező, valamint mellé kiegészítő biztosítás is javasolt.)

**Zátonyi Ildikó** **Szinku Emese**

Mobilitási koordinátor Mobilitási koordinátor

mobility@mome.hu mobility@mome.hu

T:06 20 661 9155 T:06 30 811 4890

MASTER\_101

Budapest, 2024. 09.23.